প্রসঙ্গত পাটজাতপণ্য রফতানিতে বাংলাদেশের সবচেয়ে বড় বাজার তুরস্ক। দ্বিতীয় হচ্ছে ভারত। সেখানে প্রায় ২ লাখ টন পাটের সুতা, বস্তা ও চট রফতানি হয়। এর মধ্যে প্রায় ১ লাখ ৬০ হাজার টন হচ্ছে পাটের সুতা। বর্তমানে মানভেদে প্রতি টন পাটের সুতার গড় রফতানি মূল্য ৮০০ থেকে ৯০০ ডলার। অ্যান্টি ডাম্পিং শুল্কের কারণে ওই মূল্যের ওপর ১৫০ ডলার পর্যন্ত শুল্ক দিতে হচ্ছে। এ অবস্থায় বাজার টিকিয়ে রাখতে বাংলাদেশি রফতানিকারকরা অ্যান্টি ডাম্পিং বাবদ এ শুল্ক পরিশোধ করছেন। ফলে ভারতের বাজারে পাট পণ্য রফতানি করে মুনাফা করা কঠিন হয়ে দাঁড়িয়েছে।